Diari Oficial de la Generalitat Valenciana


Sumari del DOGV 6239, del 06-04-2010 (2010/3674)

Subhasta extrajudicial de dos finques hipotecades a Estubeny.
-------------------------------------------------------------

### Dades del document

Número de DOGV
:   6239

Data del DOGV
:   06-04-2010

Secció del DOGV
:   V. ANUNCIS - C) ALTRES ASSUMPTES

Número del document
:   2010/3674


Organisme emissor
:   Notaria de José Luis Navarro Comín

Tipus de document
:   Subhasta

Subhasta extrajudicial de dos finques hipotecades a Estubeny. [2010/3674]  
José Luis Navarro Comín, notari del Col·legi de València, amb residència a Enguera, faig saber:  
Que en la meua notaria, sítia a Enguera (València), avinguda de la Diputació, 2, 1a, 3a, es tramita venda extrajudicial, conforme a l'article 129 de la Llei Hipotecària, de les següents finques hipotecades, actualment en fase de construcció:  
1. Número u. Habitatge unifamiliar adossat en un conjunt immobiliari de dos habitatges unifamiliars situat a Estubeny, carretera d'Estubeny, sense número. És el primer comptant des de la dreta mirant la fatxada des de la carretera d'Estubeny.  
Consta de planta baixa amb dos accessos independents, un per mitjà de porta d'entrada a través de la qual s'accedeix a l'habitatge, que dóna al carrer on està situat, carretera d'Estubeny i un altre, per porta que dóna a la part posterior de l'habitatge al carrer de Sant Antoni.  
Ocupa una superfície útil en planta baixa de cinquanta-sis metres i noranta-un decímetres quadrats i construïda de seixanta-set metres i quaranta-nou decímetres quadrats; planta primera, amb una superfície útil de cinquanta-nou metres i seixanta-huit decímetres quadrats i construïda de seixanta-nou metres i dènou decímetres quadrats i planta de cassetó amb una superfície útil de quatre metres vint-i-cinc decímetres quadrats i construïda de sis metres seixanta-cinc decímetres quadrats.  
La total superfície útil és de cent vint metres i huitanta-quatre decímetres quadrats i la construïda de cent quaranta-tres metres i trenta-tres decímetres quadrats.  
En la planta baixa i primera es desenvolupa el programa de necessitats de l'habitatge; i planta segona coberta on s'ubica el cassetó.  
Limita vista des de la carretera d'Estubeny: front, l'esmentat carrer; dreta, finca registral 1036 d'Estubeny; esquerra, habitatge que es descriurà a continuació amb el número dos; i fons, Sant Antoni i Purificación Marín Barber i un altre.  
Quota: 50%  
Inscripció: en el Registre de la Propietat d'Enguera, al tom 661, llibre 14 d'Estubeny, foli 181, finca 1064.  
2. Número dos. Habitatge unifamiliar adossat en un conjunt immobiliari de dos habitatges unifamiliars situat a Estubeny, carretera d'Estubeny, sense número. És el segon comptant des de la dreta mirant la fatxada des de la carretera d'Estubeny.  
Consta de planta baixa amb dos accessos independents, un per mitjà de porta d'entrada a través de la qual s'accedeix a l'habitatge, que dóna al carrer on està situat, carretera d'Estubeny i un altre, per porta que dóna a la part posterior de l'habitatge al carrer de Sant Antoni.  
Ocupa una superfície útil en planta baixa de cinquanta-cinc metres i huitanta-dos decímetres quadrats i construïda de seixanta-sis metres i trenta-quatre decímetres quadrats; planta primera amb una superfície útil de cinquanta-huit metres i cinquanta-cinc decímetres quadrats i construïda de seixanta-huit metres i un decímetres quadrats i planta de cassetó amb una superfície útil de quatre metres vint-i-cinc decímetres quadrats i construïda de sis metres seixanta-cinc decímetres quadrats.  
La total superfície construïda és de cent quaranta-tres metres quadrats i la útil cent díhuit metres i seixanta-cinc decímetres quadrats.  
En la planta baixa i primera es desenvolupa el programa de necessitats de l'habitatge; i planta segona coberta on s'ubica el cassetó.  
Limita vista des de la carretera d'Estubeny: front, l'esmentat carrer; dreta, habitatge abans descrit amb el número u; esquerra, resta de finca matriu; i fons, carrer de Sant Antoni i Purificación Marín Barber i un altre.  
Quota: 50%  
Inscripció: en el Registre de la Propietat d'Enguera, al tom 661, llibre 14 d'Estubeny, foli 183, finca 1065.  
Com que és procedent la subhasta de les finques es fan saber les condicions d'aquesta:  
1. Tindrà lloc en la meua notaria sítia a Enguera (València), avinguda de la Diputació, 2, 1a, 3a.  
2. S'assenyala la primera subhasta per al dia 26 de maig de 2010, a les 11.00 hores; els tipus base per a cada una de les finques seran els següents:  
La finca registral número 1064, descrita amb el número 1: cent noranta-tres mil sis-cents quaranta-huit euros i huitanta-sis cèntims (193.648,86 €).  
La finca registral número 1065, descrita amb el número 2: cent noranta-tres mil dos-cents tres euros i un cèntim (193.203,01 €).  
Si no hi ha postor o si resulta fallida, la segona subhasta s'assenyala per al dia 29 de juny de 2010, a les 11.00 hores; el tipus d'aquesta serà el 75% de la primera, per a cada una de les finques; en els mateixos casos, la tercera subhasta serà el 30 de juliol de 2010, a les 11.00 hores, sense subjecció a tipus; i si hi ha pluralitat de millores en la tercera subhasta, la licitació entre millorants i el millor postor s'assenyala per al cinqué dia hàbil següent a aquell en què s'haguera millorat la postura, a les 11.00 hores.  
La documentació i certificació del registre a què es referixen els articles 236 a) i 236 b) del Reglament Hipotecari poden consultar-se en la notaria, de dilluns a divendres de 10.00 a 14.00 hores. S'entendrà que tot licitador accepta com a bastant la titulació aportada. Les càrregues, gravàmens i assentaments anteriors a les hipoteques que s'executen quedaran subsistents. Els licitadors hauran de consignar, prèviament a la subhasta, en la notaria, una quantitat equivalent al 30% del tipus que corresponga en la primera i segona subhasta i en la tercera un 20% del tipus de la segona, per mitjà de xec bancari a nom del notari. Podran fer-se postures per escrit en plec tancat, i s'hi adjuntarà el justificant del depòsit previ, fins al moment de la subhasta. Només l'adjudicació a favor del creditor requeridor o la rematada a favor d'aquest o d'un creditor posterior podrà fer-se cedint a un tercer.  
Enguera, 17 de març de 2010.- El notari: José Luis Navarro Comín.